Foto: Global Look Press/ Bi Xiaoyang Xitoyning Xiaomi kompaniyasi tomonidan ishlab chiqariluvchi Redmi smartfonlar lineykasi alohida brendga aylantiriladi, deya xabar beradi GizmoChina. Xiaomi bosh direktori Ley Tszyunning izoh berishicha, ishlab chiqarilayotgan smartfonlar ikki brendga ajratiladi, ular sotuvlarga yondashuv jihatidan farqlanadigan bo‘ladi. Mi brendi ostida yuqori sifatli premium-toifa qurilmalar ishlansa, Redmi brendi ostida — byudjyet gadjyetlar ishlab chiqariladi. Yangi brendning yo‘lga qo‘yilishi Xitoyda 10 yanvarga mo‘ljallangan, shu kuni 48 megapiksel kamerali birinchi smartfon namoyish etiladi. Manbada ta’kidlanishicha, Xiaomi’ning yangi strategiyasi ilgari Huawei kompaniyasi qo‘llagan strategiyaga yaqin. Huawei yuqori sifatli telefonlarni ishlab chiqarishga diqqatni qaratgan bo‘lsa, uning sho‘’ba brendi hisoblangan Honor byudjyet qurilmalarni ishlab chiqarish bilan shug‘ullanadi.